सिर्फ अमेरिका में ही सालाना करीब 5.5 अरब घंटे अलग-अलग वजहों से पैदा होने वाले ट्रैफिक जाम की भेंट चढ़ जाते हैं. प्रति व्यक्ति के हिसाब से यह बर्बादी हर साल 18 घंटे की होती है. इसके अलावा अमेरिका में हर व्यक्ति सालाना 100 से भी ज्यादा घंटे कार से इधर-उधर जाने में खर्च करता है. गूगल चाहता है कि लोग इस समय को उसकी सेवाओं पर खर्च करें. इसके अलावा अपने आप चलने वाली गूगल की कारें समय और ईंधन तो बचाएंगी ही, उनके चलते दुर्घटनाएं घटने से जान-माल के नुकसान में भी कमी आएगी.